
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 393 

31 Μαρτίου 2006 


Α ΠΟΦΑΣΕΙ Σ 

Αριθμ. 763/13/21.3.2006 

Υλοποίηση προγράμματος επαγγελματικής κατάρτι¬ 
σης (ΛΑΕΚ) υλοποιούμενο από φορείς εκπροσώπη¬ 
σης εργοδοτών για εργαζόμενους σε μικρές επιχεί¬ 
ρησης έτους 2006. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΟΡΓΑΝΙΣΜΟΥ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 & 15 

Β. του ν. 2336/1995, άρθρο 10 

Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ. 7, άρθρο 8 παρ. 2 
εδ. ΙΔ, άρθρο 9 παρ. 2 εδ. ΙΔ. 

2. Την υπ’ αριθμ. 80/10/21.3.2006 απόφαση της Επιτρο¬ 
πής Διαχείρισης του ΛΑΕΚ. 

3. Τη γνώμη των μελών του, αποφασίζει: 

1. Την υλοποίηση προγράμματος επαγγελματικής κα¬ 
τάρτισης ΛΑΕΚ για εργαζόμενους σε μικρές επιχειρή¬ 
σεις έτους 2006 ως εξής: 

ΕΙΣΑΓΩΓΗ 

Με στόχο να διευρυνθούν οι ευκαιρίες κατάρτισης 
των εργαζομένων στις μικρές επιχειρήσεις (1-25 εργα¬ 
ζόμενοι) η Επιτροπή Διαχείρισης του ΛΑΕΚ με τη με υπ’ 
αριθμ 80/10/21.3.2006 απόφασή της κατήρτισε πρόγραμ¬ 
μα επαγγελματικής κατάρτισης και εκπαίδευσης υλο¬ 
ποιούμενο από φορείς εκπροσώπησης των εργοδοτών 
για μικρές επιχειρήσεις, οι οποίες απασχολούν 1 - 25 
εργαζόμενους, με τον διακριτικό τίτλο «ΠΡΟΓΡΑΜΜΑ 
ΚΑΤΑΡΤΙΣΗΣ ΛΑΕΚ ΓΙΑ ΕΡΓΑΖΟΜΕΝΟΥΣ ΣΕ ΜΙΚΡΕΣ 
ΕΠΙΧΕΙΡΗΣΕΙΣ ΕΤΟΥΣ 2006 

ΚΕΦΑΛΑΙΟ Ιο 

• ΔΙΚΑΙΟΥΧΟΙ ΦΟΡΕΙΣ: 

1. Στο πλαίσιο του προγράμματος αυτού, Φορείς 
Υλοποίησης είναι οι οριζόμενοι από το καταστατικό 
τους Φορείς Εκπροσώπησης των Εργοδοτών. Για την 
εφαρμογή της παρούσας, ως Φορείς Εκπροσώπησης 
των εργοδοτών θεωρούνται και οι επιστημονικοί σύλ¬ 
λογοι των οποίων οι επιχειρήσεις-μέλη απασχολούν 
από 1-25 άτομα. Οι εν λόγω φορείς είτε ανεξάρτητα, 
είτε σε συνεργασία με αντίστοιχους φορείς εκπροσώ¬ 


πησης των εργαζομένων - εργατικά κέντρα - μπορούν 
να υποβάλουν πρόταση για την χρηματοδότηση της 
κατάρτισης των εργαζομένων των επιχειρήσεων του 
κλάδου που καλύπτουν. 

Επισημαίνεται ότι και στις δύο παραπάνω περιπτώσεις 
οι φορείς εκπροσώπησης των εργοδοτών οφείλουν να 
συμπεριλάβουν στις προτάσεις τους μόνο επιχειρήσεις 
του κλάδου που εκπροσωπούν. 

2. Στο ανωτέρω πρόγραμμα κατάρτισης δίνεται η δυ¬ 
νατότητα να συμμετέχουν και εργαζόμενοι: 

• των οποίων οι εργοδότες δεν καλύπτονται από 
φορείς εκπροσώπησης εργοδοτών ή 

• των οποίων οι εργοδότες δεν επιθυμούν τη συμμε¬ 
τοχή τους σε πρόγραμμα κατάρτισης μέσω του φορέα 
εκπροσώπησης του κλάδου τους ή 

• το αντικείμενο απασχόλησής τους δεν τους επιτρέ¬ 
πει να έχουν σταθερό εργοδότη αλλά καταβάλλεται γί 
αυτούς η εργοδοτική εισφορά ΛΑΕΚ (0,45%). 

Οι εργαζόμενοι των παραπάνω κατηγοριών απευ¬ 
θύνονται στο Εργατικό Κέντρο της περιοχής τους το 
οποίο βεβαιώνει την ειδικότητα απασχόλησής τους. Το 
Εργατικό Κέντρο συνεργάζεται με οποιονδήποτε φο¬ 
ρέα εκπροσώπησης των εργοδοτών, για την υλοποίηση 
προγράμματος κατάρτισης, υπό την προϋπόθεση ότι 
τηρούνται οι όροι και οι προϋποθέσεις της εγκυκλίου. 

Στην περίπτωση αυτή ο φορέας εκπροσώπησης των 
εργοδοτών θα πρέπει να τηρεί στο φυσικό του αρχείο 
συμπληρωματικά: 

• Βεβαίωση από το εργατικό κέντρο της περιοχής 
των παραπάνω εργαζομένων όπου θα αναγράφεται η 
ειδικότητα με την οποία απασχολούνται. 

• Επικυρωμένο αντίγραφο του θεωρημένου για το 
2006 από το ΙΚΑ βιβλιαρίου ασθένειας τους. 

• ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ ΕΝΤΑΞΗΣ: 

Στο πρόγραμμα επαγγελματικής κατάρτισης εντάσ¬ 
σονται οι επιχειρήσεις που: 

• επιθυμούν να καταρτίσουν το προσωπικό τους και 
είναι μέλη των φορέων εκπροσώπησης των εργοδοτών 
του κλάδου τους, οι οποίοι αναλαμβάνουν την υλοποί¬ 
ηση του προγράμματος κατάρτισης. 

• καταβάλλουν στο ΙΚΑ την εργοδοτική εισφορά 
ΛΑΕΚ (0,45%) για τους εργαζόμενους της επιχείρησής 
τους για το έτος 2006. 

• απασχολούν από 1 έως 25 εργαζόμενους. 

• το πρόγραμμα κατάρτισης το οποίο συμμετέχουν 
δεν χρηματοδοτείται από άλλο φορέα. 

• δεν χρηματοδοτούνται από άλλο πρόγραμμα κατάρ¬ 
τισης του Ο.Α.Ε.Δ. και του ΛΑΕΚ για τους εργαζόμενους 
που λαμβάνουν μέρος στο συγκεκριμένο πρόγραμμα 
κατάρτισης. 

• ΣΥΝΟΛΙΚΟ ΔΙΚΑΙΟΥΜΕΝΟ ΠΟΣΟ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Η χρηματοδότηση του προγράμματος αυτού, ανέρχε¬ 
ται σε ποσό ύψους 30.000.000,00 Ευρώ και βαρύνει τον 
προϋπολογισμό του Λογαριασμού για την Απασχόληση 
και την Επαγγελματική Κατάρτιση. 

Το παραπάνω ποσό έχει κατανεμηθεί ανά Νομό κατά 
Περιφερειακή Δ/νση όπως αναφέρεται στο ΠΑΡΑΡΤΗ¬ 
ΜΑ (1). 

• ΠΕΡΙΟΔΟΣ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΚΑ¬ 
ΤΑΡΤΙΣΗΣ: 

Τα προγράμματα κατάρτισης πρέπει να υλοποιηθούν 
έως και τις 20.12.2006. 

ΚΕΦΑΛΑΙΟ 2ο 

• ΓΕΝΙΚΟΙ ΟΡΟΙ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

1. Τα προγράμματα κατάρτισης υλοποιούνται σε: 

• ιδιόκτητους χώρους των φορέων εκπροσώπησης 
των εργοδοτών, 

• πιστοποιημένες δομές ΚΕΚ, 

• δομές της «Επαγγελματικής Κατάρτισης Α.Ε.» και 

• χώρους εκπαιδευτικής δραστηριότητας οι οποίοι 
εποπτεύονται και ελέγχονται από το Υπουργείο Εθνικής 
Παιδείας και Θρησκευμάτων και τον Ο.Ε.Ε.Κ. (δημόσια ή 
ιδιωτικά Δημοτικά, Γυμνάσια, Λύκεια, ΙΕΚ, ΤΕΕ). 

Με τον όρο «ιδιόκτητους χώρους» εννοούμε χώρους 
που έχει στην δικαιοδοσία του ο Φορέας κατόπιν αγο¬ 
ράς, μίσθωσης ή παραχώρησης. 

Οι χώροι υλοποίησης πρέπει να πληρούν τις παρακά¬ 
τω βασικές προϋποθέσεις: 

• Να έχουν επαρκή επιφάνεια ανάλογη με τον αριθμό 
των καταρτιζομένων. 

• Να μην είναι υπόγειοι. 

• Να διαθέτουν καλό αερισμό. 

• Να έχουν επαρκή χώρο διαλείμματος 

• Να διαθέτουν τον απαραίτητο εκπαιδευτικό εξο¬ 
πλισμό. 

• Να διαθέτουν τις απαραίτητες προδιαγραφές υγι¬ 
εινής και ασφάλειας. 

2. Τα προγράμματα κατάρτισης: 

• υλοποιούνται εκτός ωραρίου εργασίας. 

• περιλαμβάνουν μόνον θεωρητικό μέρος και η δι- 
άρκειά τους κυμαίνεται από είκοσι (20) έως πενήντα 
(50) ώρες. 

• ο αριθμός διδακτικών ωρών ημερησίως δεν υπερ¬ 
βαίνει τις πέντε (5). 

Μετά από κάθε μία εκπαιδευτική ώρα σαράντα πέντε 
(45’) λεπτών γίνεται διάλειμμα πέντε (5) λεπτών και μετά 
από κάθε δύο εκπαιδευτικές ώρες ενενήντα (90’) λεπτών 
γίνεται διάλειμμα δεκαπέντε λεπτών (15’). 

Διαλείμματα πριν την έναρξη της κατάρτισης ή μετά 
τη λήξη αυτής δεν επιτρέπονται. 

3. Κατά τη διάρκεια του προγράμματος, οι καταρτι¬ 
ζόμενοι πρέπει να έχουν την ιδιότητα του εργαζόμε¬ 


νου στις συμμετέχουσες επιχειρήσεις στο πρόγραμμα 
κατάρτισης. 

Κατ’ εξαίρεση οι εργαζόμενοι σε εποχικές επιχειρή¬ 
σεις (άρθρο 24 του ν. 1836/1989) μπορούν να καταρτίζο¬ 
νται, και κατά το χρονικό διάστημα που οι επιχειρήσεις 
αυτές δεν λειτουργούν. 

4. Δεν είναι δυνατή η συμμετοχή του ίδιου εργαζόμε¬ 
νου σε περισσότερα του ενός (1) προγράμματος κατά 
τη διάρκεια ισχύος της παρούσης εγκυκλίου. 

5. Ο αριθμός καταρτιζομένων για κάθε πρόγραμμα 
κατάρτισης κυμαίνεται από δέκα (10) έως είκοσι πέντε 
(25). 

6. Ο αριθμός των απουσιών για κάθε καταρτιζόμενο 
δεν πρέπει να υπερβαίνει το 1/5 του συνόλου των ωρών 
κατάρτισης που έχουν αναγγελθεί στην αίτηση υπαγω¬ 
γής στο πρόγραμμα. 

Ο παραπάνω αριθμός των απουσιών δεν μπορεί να 
αποτελέσει αιτιολογία μείωσης των ωρών κατάρτισης 
του προγράμματος. 

7. Ο αριθμός των καταρτιζομένων που θα ολοκληρώ¬ 
σουν το πρόγραμμα δεν πρέπει να είναι μικρότερος του 
50% του αριθμού των αρχικά δηλωθέντων ατόμων. 

8. Στη διδασκαλία κάθε θεματικής ενότητας η οποία 
περιλαμβάνει εργαστηριακές ασκήσεις (χρήση Η/Υ) είναι 
δυνατόν να συμμετέχει και δεύτερος εκπαιδευτής. 

9. Για κάθε εκπαιδευτή/εισηγητή που ορίζεται από 
το φορέα εκπροσώπησης των εργοδοτών, παρέχεται 
η δυνατότητα ορισμού μέχρι δύο αναπληρωτών αυτού. 
Αντικατάσταση του σε περίπτωση κωλύματος, είναι δυ¬ 
νατή μόνο από τους αναπληρωτές που έχουν οριστεί 
γί αυτόν. 

10. Κάθε πρόγραμμα κατάρτισης μπορεί να περιλαμ¬ 
βάνει διδακτική ύλη που εντάσσεται σε μία ή σε δύο το 
πολύ θεματικές ενότητες των αντικειμένων κατάρτισης 
που αναφέρονται στο ΠΑΡΑΡΤΗΜΑ (2). 

Επίσης δίνεται η δυνατότητα να συμπεριληφθούν θε¬ 
ματικές ενότητες οι οποίες αν και δεν περιλαμβάνονται 
στο ΠΑΡΑΡΤΗΜΑ (2), κρίνονται αναγκαίες στην αγορά 
εργασίας της συγκεκριμένης γεωγραφικής περιοχής, 
στον κλάδο δραστηριότητας των επιχειρήσεων καθώς 
επίσης στην ανάπτυξη και βελτίωση των δεξιοτήτων 
των εργαζομένων. 

Κάθε πρόγραμμα κατάρτισης δύναται να περιλαμβά¬ 
νει 5-10% των ωρών διδασκαλίας με θέμα «Υγιεινή και 
ασφάλεια εργασίας» κατά προτίμηση στο τέλος του 
προγράμματος. Εξαιρούνται τα προγράμματα που έχουν 
ως κύριο θεματικό αντικείμενο την Υγιεινή και Ασφάλεια 
στο χώρο εργασίας. 

11. Κάθε πρόταση που υποβάλλει ο φορέας εκπροσώ¬ 
πησης εργοδοτών για την υλοποίηση ενός προγράμμα¬ 
τος κατάρτισης θα πρέπει να περιλαμβάνει εργαζόμε¬ 
νους από τέσσερις (4) τουλάχιστον επιχειρήσεις. 

12. Διακοπή υλοποίησης του προγράμματος κατάρτι¬ 
σης, γίνεται δεκτή για μία και μόνο φορά, με την προϋ¬ 
πόθεση ότι το νέο ωρολόγιο πρόγραμμα θα υποβληθεί 
εντός 15 ημερολογιακών ημερών από την υποβολή του 
αιτήματος αποκλειστικά μέσω του διαδικτύου. Διαφορε¬ 
τικά, το πρόγραμμα δεν αποπληρώνεται αλλά δύναται 
να επαναληφθεί η υλοποίησή του από την αρχή. 

13. Ο φορέας εκπροσώπησης των εργοδοτών έχει 
δικαίωμα να ακυρώσει όλο το πρόγραμμα κατάρτισης 
μέχρι και δέκα πέντε λεπτά (15') πριν την έναρξη αυτού 
όπως έχει ορισθεί, αποκλειστικά μέσω του διαδικτύου. 

14. Μετά την αξιολόγηση των εγκριθέντων προς υλο¬ 
ποίηση προγραμμάτων, δεν επιτρέπονται αλλαγές: 

• Στα αντικείμενα κατάρτισης. 

• Στο περιεχόμενο και τις ώρες του αναλυτικού προ¬ 
γράμματος. 

• Στους εισηγητές/εκπαιδευτές. 

• Στις ειδικότητες των καταρτιζομένων. 

15. Επιτρέπονται αλλαγές για τις οποίες ο φορέας 
εκπροσώπησης των εργοδοτών, υποχρεούται να ενημε¬ 
ρώνει μέσω διαδικτύου την ηλεκτρονική βάση του ΛΑΕΚ 
άΙΙρ://ΐ3θ1<.03θά.9Γ), όταν υποβάλλει πρόταση έναρξης 
υλοποίησης προγράμματος, 4 εργάσιμες ημέρες πριν 
την έναρξη του προγράμματος κατάρτισης 

• αντικατάστασης ή μείωσης μέχρι του 1/3 του συνο¬ 
λικού αριθμού των καταρτιζομένων, που έχουν δηλωθεί 
κατά την υποβολή της προς αξιολόγηση πρότασης του 
Φορέα για την υλοποίηση του προγράμματος. Σε πε¬ 
ρίπτωση που το αποτέλεσμα του υπολογισμού του 1/3 
είναι δεκαδικός αριθμός, τότε αυτός διορθώνεται με 
στρογγυλοποίηση πάντοτε προς τα κάτω 

• αντικατάστασης, μείωσης ή αύξησης μέχρι του 1/3 
του συνολικού αριθμού των επιχειρήσεων, που έχουν 
δηλωθεί κατά την υποβολή της προς αξιολόγηση πρότα¬ 
σης του Φορέα για την υλοποίηση του προγράμματος. 
Σε περίπτωση που το αποτέλεσμα του υπολογισμού του 
1/3 είναι δεκαδικός αριθμός, τότε αυτός διορθώνεται με 
στρογγυλοποίηση πάντοτε προς τα κάτω 

• στην ημερομηνία έναρξης του προγράμματος κα¬ 
τάρτισης 

• στη διαμόρφωση του ωρολογίου προγράμματος 

• στη χρονική διάρκεια του προγράμματος 

• κατ’ εξαίρεση επιτρέπεται αλλαγή στον τόπο υλο¬ 
ποίησης του προγράμματος και μόνο κατόπιν υποβολής 
σχετικού τεκμηριωμένου αιτήματος μόνο με οπιβίΙ στο 
κόμβο του ΛΑΕΚ από τον φορέα εκπροσώπησης των 
εργοδοτών, ώστε να τεθεί υπόψη της Επιτροπής Διαχεί¬ 
ρισης του ΛΑΕΚ η οποία και αποφασίζει σχετικά. 

16. Το Μέσο Ωριαίο Κόστος (Μ.Ω.Κ.) υλοποίησης του 
προγράμματος κατάρτισης ανά καταρτιζόμενο ορίζεται 
στο ποσό των δεκατεσσάρων (14,00) Ευρώ. 

Το ποσό αυτό αναλύεται ως εξής: 

• έξι (6) Ευρώ, ωριαίο κόστος ανά καταρτιζόμενο, που 
αφορά στις δαπάνες υλοποίησης του προγράμματος 
(αμοιβές εκπαιδευτών, μίσθωση αιθουσών, υλικά κατάρ¬ 
τισης, φωτοτυπίες, εκτυπώσεις κλπ) 

• πέντε (5) Ευρώ ανά ώρα κατάρτισης, που αφορά 
στις δαπάνες διατροφής και μετακίνησης ανά καταρ¬ 
τιζόμενο 

• τρία (3), ευρώ ωριαίο κόστος ανά καταρτιζόμενο, που 
αφορά στις δαπάνες για τη διαχειριστική υποστήριξη 
του προγράμματος κατάρτισης από τον φορέα εκπρο¬ 
σώπησης των εργοδοτών. 

Στη περίπτωση που το πρόγραμμα κατάρτισης υλο¬ 
ποιείται σε συνεργασία με αντίστοιχο φορέα εκπροσώ¬ 
πησης των εργαζομένων - Εργατικό Κέντρο - το Μέσο 
Ωριαίο Κόστος (Μ.Ω.Κ.) υλοποίησης του προγράμματος, 
αυξάνεται κατά ένα ευρώ και πενήντα λεπτά (1,50). 

Η καταβολή της ωριαίας αμοιβής των Εκπαιδευτών 
γίνεται: 

• είτε με δίγραμμη επιταγή 

• είτε με τραπεζική επιταγή 

• είτε με κατάθεση του ποσού σε τραπεζικό λογαρι¬ 
ασμό του δικαιούχου. 


Η καταβολή των εξόδων διατροφής και μετακίνησης 
στους καταρτιζόμενους γίνεται από την αρμόδια Υπη¬ 
ρεσία του ΟΑΕΔ. 

ΚΕΦΑΛΑΙΟ 3ο 

• ΕΙΔΙΚΟΙ ΟΡΟΙ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ 

Από το 2006 ξεκινά η ηλεκτρονική διαχείριση των 
προγραμμάτων κατάρτισης ΛΑΕΚ για εργαζόμενους σε 
μικρές επιχειρήσεις έτους 2006. 

Βασικά σημεία της νέας διαδικασίας είναι τα εξής: 

• Γενικές Αρχές 

1. Η όλη διαδικασία υποβολής, ελέγχου και αποπλη¬ 
ρωμής γίνεται αποκλειστικά μέσω διαδικτύου στον κε¬ 
ντρικό κόμβο του ΛΑΕΚ (ΙτΙΙρ://ΐ 3 θΙ<. 03 θά. 9 Γ). 

2. Δεν απαιτείται πλέον η φυσική παρουσία των εκ¬ 
προσώπων των Φορέων στα κατά τόπους γραφεία του 
ΟΑΕΔ. 

3. Ο ΟΑΕΔ τηρεί ηλεκτρονικό φάκελο για κάθε φορέα, 
στον οποίο περιέχονται όλα τα προγράμματα και οι 
σχετικές πληροφορίες που αυτός υπέβαλε. Ο φάκελος 
αυτός είναι στη διάθεση του φορέα οη-Ιίπο. 

4. Οι Φορείς Εκπροσώπησης Εργοδοτών είναι υποχρε¬ 
ωμένοι να εκτυπώνουν οτιδήποτε υποβάλουν ηλεκτρονι¬ 
κά στον κόμβο του ΛΑΕΚ. Επίσης πρέπει να τηρούν τόσο 
τις εκτυπώσεις αυτές όσο και τα αντίστοιχα δικαιολογη- 
τικά για κάθε στοιχείο που δηλώνουν ηλεκτρονικά, στο 
φυσικό τους αρχείο. Το αρχείο αυτό είναι στη διάθεση 
του ΟΑΕΔ εφόσον ζητηθεί από τις αρμόδιες υπηρεσίες 
του για έλεγχο. 

5. Σε περίπτωση που κληθεί να προσκομίσει το φυσικό 
του αρχείο και αυτό είτε δεν υπάρχει, είτε από τον έλεγ¬ 
χο προκύψει ότι έχει υποβάλει διαφορετικά στοιχεία 
μέσω του διαδικτύου, είτε είναι ελλιπές, τότε ο ΟΑΕΔ 
σύμφωνα με τη διάταξη του δεύτερου εδαφίου της πα¬ 
ραγράφου 3 του άρθρου 1 του ν. 2434/1996, επιβάλει ως 
ποινή την μη αποπληρωμή αυτού του προγράμματος 
κατάρτισης ή την επιστροφή του ποσού αποπληρωμής 
που τυχόν έχει λάβει. 

Εκτός από την παραπάνω υποχρεωτική ποινή η Επι¬ 
τροπή Διαχείρισης του ΛΑΕΚ, με απόφασή της και ανά¬ 
λογα με τη βαρύτητα της διαπιστωθείσας παράβασης 
μπορεί να επιβάλλει στον φορέα ποινή αποκλεισμού 
από τα προγράμματα κατάρτισης του ΛΑΕΚ από 1 έως 
3 χρόνια. 

Οι φορείς είναι υποχρεωμένοι να τηρούν το φυσικό 
αρχείο των εγκεκριμένων προγραμμάτων, για χρονική 
περίοδο τριών (3) ετών. 

6. Η ηλεκτρονική υποβολή πρότασης υλοποίησης προ¬ 
γραμμάτων μπορεί να γίνεται μέχρι και τέσσερις (4) 
εργάσιμες ημέρες πριν την ημερομηνία έναρξης του 
προγράμματος, συμπληρώνοντας όλα τα απαραίτητα 
στοιχεία που αφορούν στο πρόγραμμα όπως αυτά εμ¬ 
φανίζονται στον δικτυακό τόπο του ΛΑΕΚ. 

7. Έχουν δικαίωμα να διδάξουν σε προγράμματα κατάρ¬ 
τισης ΛΑΕΚ μόνον όσοι έχουν αποκτήσει από τον ΟΑΕΔ 
τον Αριθμό Μητρώου Εισηγητή ΛΑΕΚ.(πληροφορίες στον 
ηλεκτρονικό κόμβο (ΙιΙΙρ://ΐ3θΙ<.038ά.9Γ)·Έτσι κάθε φορά 
που επιθυμούν να διδάξουν σε πρόγραμμα κατάρτισης, 
αρκεί να συμπληρωθεί όπου απαιτείται ο ΑΜΕΛ. Με 
τον τρόπο αυτό δεν χρειάζεται πλέον η προσκόμιση 
αντιγράφων τίτλων σπουδών και επαγγελματικών βε¬ 
βαιώσεων. 

• ΔΙΑΔΙΚΑΣΙΑ ΠΡΟΚΗΡΥΞΗΣ ΚΑΙ ΥΠΟΒΟΛΗΣ ΤΩΝ 
ΠΡΟΤΑΣΕΩΝ ΓΙΑ ΥΛΟΠΟΙΗΣΗ ΠΡΟΓΡΑΜΜΑΤΟΣ ΚΑ¬ 
ΤΑΡΤΙΣΗΣ 

ΕΙΣΑΓΩΓΗ ΣΤΟΙΧΕΙΩΝ 

Οι Φορείς που επιθυμούν να κάνουν χρήση των πόρων 
του ΛΑΕΚ για υλοποίηση προγραμμάτων κατάρτισης 
το έτος 2006, πρέπει μέσα στο χρονικό διάστημα που 
ορίζεται από την σχετική προκήρυξη, να δηλώσουν 
στον ηλεκτρονικό κόμβο του ΛΑΕΚ (ΙιΙΙρ://ΐ 3 Θΐ<. 03 Θά. 9 ΐ·) 
τα στοιχεία τους επιλέγοντας την εντολή «ΚΑΤΑΧΩΡΙΣΗ 
ΣΤΟΙΧΕΙΩΝ ΦΟΡΕΑ». 

Επισημαίνεται ότι για κάθε στοιχείο που δηλώνεται 
ηλεκτρονικά, ο φορέας υποχρεούται να τηρεί στο φυ¬ 
σικό του αρχείο το αντίστοιχο δικαιολογητικό. 

Μετά την εισαγωγή των στοιχείων ο φορέας λαμβάνει 
δύο (2) κωδικούς: 

• Τον κωδικό λειτουργίας, με τον οποίο μπορεί να 
τροποποιεί τα στοιχεία του, να έχει πρόσβαση σε όλες 
τις εγγραφές του και να υποβάλει την αίτηση αποπλη¬ 
ρωμής. 

• Τον κωδικό υλοποίησης προγραμμάτων κατάρτισης, 
με τον οποίο τα υποβάλλει. 

Ο φορέας έχει την ευθύνη διαφύλαξης των κωδικών 
του. 

Τα δεδομένα του φορέα είναι απόρρητα και μόνο ο 
ίδιος και η αρμόδια υπηρεσία του ΟΑΕΔ έχουν πρό¬ 
σβαση σε αυτά. 

Η συμπλήρωση των πεδίων θεωρείται ταυτόχρονα 
και υπεύθυνη δήλωση του φορέα για το αληθές των 
στοιχείων που δηλώνει. 

Μετά την καταχώριση των στοιχείων του και τη λήψη 
των κωδικών, ο Φορέας μπορεί να υποβάλει ηλεκτρο¬ 
νικά τα στοιχεία των προγραμμάτων που επιθυμεί να 
υλοποιήσει προκειμένου να αξιολογηθεί. 

Για την υποβολή πρότασης για την υλοποίηση προ¬ 
γραμμάτων κατάρτισης απαιτείται η συμπλήρωση των 
πεδίων της επιλογής «ΝΕΟ ΠΡΟΓΡΑΜΜΑ ΚΑΤΑΡΤΙ¬ 
ΣΗΣ». 

Σε περίπτωση που το σύστημα δεν εντοπίσει κάποιο 
πρόβλημα τότε χορηγείται «κωδικός προγράμματος», 
για κάθε πρόγραμμα που δεν παρουσιάζει πρόβλημα 
και το πρόγραμμα προωθείται για αξιολόγηση. 

Σε περίπτωση που εντοπίσει κάποιο πρόβλημα σε κά¬ 
ποιο από τα προγράμματα, τότε αυτό εμφανίζεται στην 
οθόνη αυτόματα και ο Φορέας μπορεί να προχωρήσει 
στη διόρθωσή του, έτσι ώστε να δοθεί η δυνατότητα 
απόκτησης «κωδικού προγράμματος» και προώθησης 
για αξιολόγηση. 

Διευκρινήσεις - περιορισμοί 

• Ο ορισμός των καταρτιζομένων από τον Φορέα για 
συμμετοχή τους στο πρόγραμμα κατάρτισης ταυτό¬ 
χρονα αποτελεί και υπεύθυνη δήλωση αυτού ότι είναι 
εργαζόμενοι κατά την χρονική διάρκεια της κατάρτισης 
σε επιχείρηση του κλάδου τους και καταβάλλεται γί 
αυτούς η εργοδοτική εισφορά 0,45%. 

• Σε περίπτωση που η επιχείρηση στην οποία εργά¬ 
ζονται είναι εποχική (άρθρο 24 του νόμου 1836/89) και η 
κατάρτιση υλοποιείται κατά το χρονικό διάστημα που η 
επιχείρηση δε λειτουργεί τότε πρέπει να διατηρεί στο 
φυσικό του αρχείο «λύση της σύμβασης εργασίας» ή 
σύμβαση εργασίας για καθένα από τους καταρτιζόμε¬ 
νους της περιόδου εργασίας που έπεται της περιόδου 
της υλοποίησης της κατάρτισης. 


• ΕΠΙΤΡΟΠΗ ΑΞΙΟΛΟΓΗΣΗΣ 

Με απόφαση της Επιτροπής Διαχείρισης του ΛΑΕΚ 
συστήνεται δμελής Επιτροπή Αξιολόγησης των προτά¬ 
σεων, στην οποία συμμετέχουν ως μέλη της εκπρόσωποι 
των Κοινωνικών Εταίρων και του Ο.Α.Ε.Δ, της οποίας 
έργο είναι: 

Α. Η αξιολόγηση εκείνων των περιπτώσεων οι οποίες 
δεν έχουν προβλεφθεί από την εγκύκλιο. 

Β. Την περαιτέρω αξιολόγηση προτάσεων για την κά¬ 
λυψη τυχόν αδιάθετων ποσών ανά νομό. 

Γ. Την παρακολούθηση της εφαρμογής του ηλεκτρο¬ 
νικού συστήματος διαχείρισης των Προγραμμάτων Κα¬ 
τάρτισης ΛΑΕΚ για εργαζόμενους μικρών επιχειρήσεων 
και την εισήγηση παρατηρήσεων και προτάσεων βελτίω¬ 
σης αυτού, προς την Επιτροπή Διαχείρισης του ΛΑΕΚ. 

ΚΡΙΤΗΡΙΑ ΑΞΙΟΛΟΓΗΣΗΣ 

1. Ο αριθμός των προγραμμάτων κατάρτισης που 
εγκρίθηκαν στο φορέα εκπροσώπησης των εργοδοτών 
για υλοποίηση τα έτη 2000-2005 (ανά έτος). 

2. Ο αριθμός προγραμμάτων κατάρτισης που υλοποι¬ 
ήθηκαν (έτη 2000-2005 ανά έτος). 

3. Ο αριθμός προγραμμάτων κατάρτισης που αν και 
εγκρίθηκαν, δεν υλοποιήθηκαν υπαιτιότητα του φορέα 
εκπροσώπησης των εργοδοτών (έτη 2000-2005 ανά 
έτος). 

4. Ο αριθμός προγραμμάτων κατάρτισης που αποπλη¬ 
ρώθηκαν (έτη 2000-2005 ανά έτος). 

5. Ο αριθμός των ατόμων που καταρτίστηκαν τα δύο 
τελευταία έτη. 

6. Ο αριθμός των επιχειρήσεων που συμμετείχαν στα 
προγράμματα που υλοποίησε ο φορέας τα δύο προη¬ 
γούμενα έτη. 

7. Η υλοποίηση προγράμματος κατάρτισης από τον 
φορέα για πρώτη φορά. 

8. Η συμμετοχή εργαζομένων για πρώτη φορά σε πρό¬ 
γραμμα κατάρτισης ΛΑΕΚ. 

9. Οι φορείς δεν θα λαμβάνουν έγκριση για υλοποίηση 
σε περισσότερα του ενός προγράμματα κατάρτισης 
εφόσον όλοι οι ενδιαφερόμενοι φορείς του Νομού δεν 
έχουν λάβει τουλάχιστον ένα (1). 

ΚΡΙΤΗΡΙΑ ΑΠΟΚΛΕΙΣΜΟΥ 

Κριτήριο αποκλεισμού αποτελεί η έλλειψη δικαιολο- 
γητικών από το φυσικό αρχείο που αντιστοιχούν στα 
στοιχεία που έχει δηλώσει ηλεκτρονικά ο φορέας εκ¬ 
προσώπησης των εργοδοτών. 

Με την τελική έγκριση των προτάσεων, ο Φορέας ενη¬ 
μερώνεται ηλεκτρονικά (με θ-πΐ3ίΙ) για τα αποτελέσματα 
της αξιολόγησης και στη συνέχεια μπορεί να προχω¬ 
ρήσει στην έναρξη υλοποίησης για όσα προγράμματα 
έχουν εγκριθεί. 

• ΕΝΑΡΞΗ ΥΛΟΠΟΙΗΣΗΣ ΠΡΟΓΡΑΜΜΑΤΟΣ 

Γ ια την υποβολή πρότασης έναρξης υλοποίησης προ¬ 
γράμματος συμπληρώνονται ηλεκτρονικά τα πεδία της 
επιλογής «ΕΝΑΡΞΗ ΥΛΟΠΟΙΗΣΗΣ ΠΡΟΓΡΑΜΜΑΤΟΣ». 

Μετά την εισαγωγή των στοιχείων το σύστημα ελέγχει 
αυτόματα τα κάτωθι: 

• Να μην υπερβαίνουν οι ώρες κατάρτισης τις πέντε (5) 
ώρες ημερησίως και τα διαλείμματα να είναι σύμφωνα 
με τα οριζόμενα της παρούσης απόφασης. 

• Να μην συμμετέχουν στο πρόγραμμα κατάρτισης 
πάνω από 25 άτομα. 

• Το κόστος του προγράμματος να είναι αντίστοιχο 
με το επιτρεπόμενο Μ.Ω.Κ. 

• Οι εισηγητές να έχουν Αριθμό Μητρώου Εισηγητή 
του ΟΑΕΔ. 

• Ολα όσα δηλώνονται να είναι σύμφωνα με τα ορι¬ 
ζόμενα στην παρούσα απόφαση. 

Στη περίπτωση που το σύστημα δεν εντοπίσει κάποιο 
πρόβλημα, τότε εγκρίνεται η υλοποίησή του. 

Στη περίπτωση που εντοπίσει κάποιο πρόβλημα, τότε 
αυτό εμφανίζεται στην οθόνη αυτόματα και ο Φορέας 
μπορεί να προχωρήσει στη διόρθωσή του, έτσι ώστε να 
δοθεί η δυνατότητα έγκρισης υλοποίησής του. 

ΚΕΦΑΛΑΙΟ 4ο 

• ΕΛΕΓΧΟΣ ΤΩΝ ΠΡΟΓΡΑΜΜΑΤΩΝ ΚΑΤΑΡΤΙΣΗΣ" 

Με την υπ’ αριθμ. 2/34255/0022/7.6.2001 κοινή από¬ 
φαση Υπουργών Οικονομικών-Εργασίας και Κοινωνι¬ 
κών Ασφαλίσεων όπως τροποποιήθηκε και ισχύει κάθε 
φορά και με τη με υπ’ αριθμ. Β118616/13.7.2001 απόφαση 
του Διοικητή ΟΑΕΔ, καθορίζονται η διαδικασία, τα όρ¬ 
γανα, και οι κατηγορίες των ελέγχων, σχετικά με την 
διενέργεια ελέγχων σε προγράμματα κατάρτισης και 
απασχόλησης. 

Ο Ο.Α.Ε.Δ. μέσω των ελεγκτών υπαλλήλων του, ελέγχει 
την υλοποίηση κάθε προγράμματος κατάρτισης. 

Σε κάθε πρόγραμμα κατάρτισης πραγματοποιούνται 
επιτόπιοι έλεγχοι ανάλογα με τη διάρκεια του προ¬ 
γράμματος. 

Με ευθύνη του Φορέα Εκπροσώπησης Εργοδοτών και 
του φορέα υλοποίησης (στη περίπτωση που το πρό¬ 
γραμμα δεν υλοποιείται σε ιδιόκτητους χώρους), πρέπει 
να παρέχεται κάθε δυνατή βοήθεια και ενημέρωση προς 
τα όργανα ελέγχου. 

Η διαδικασία του ελέγχου γίνεται ηλεκτρονικά από 
τους ελεγκτές του ΟΑΕΔ στον τόπο υλοποίησης του 
προγράμματος κατάρτισης. 

Ο φορέας κατά τη διάρκεια της υλοποίησης προ¬ 
γράμματος πρέπει υποχρεωτικά να έχει στο χώρο δι¬ 
δασκαλίας ηλεκτρονικό υπολογιστή με σύνδεση στο 
διαδίκτυο. 

Σε εξαιρετικές μόνο περιπτώσεις και εφόσον υπάρχει 
ηλεκτρονικός υπολογιστής με σύνδεση στο διαδίκτυο 
αλλά για τεχνικούς λόγους ευθύνη του ΟΑΕΔ ή της 
ΔΕΗ δεν είναι διαθέσιμη η ιστοσελίδα του, τότε και 
μόνο τότε θα πραγματοποιείται έλεγχος με το Ειδικό 
Έντυπο Ελέγχου Κατάρτισης. Τα στοιχεία όμως και σε 
αυτήν την περίπτωση θα εισάγονται στο σύστημα με 
ευθύνη του ελεγκτή. 

Ο ελεγκτής εισάγει τον κωδικό του στο σύστημα, 
ελέγχει και συμπληρώνει όσα ορίζονται στην επιλογή 
«Ελεγχος Προγράμματος Κατάρτισης». 

Το παρουσιολόγιο δημιουργείται αυτόματα από το σύ¬ 
στημα με βάση τα όσα έχει δηλώσει ο φορέας ο οποίος 
μέχρι και δέκα πέντε (15) λεπτά μετά την προβλεπόμενη 
έναρξη του προγράμματος κατάρτισης, υποχρεούται 
να δηλώσει τις απουσίες των καταρτιζομένων. Σε πε¬ 
ρίπτωση που κατά τον έλεγχο διαπιστωθούν απουσίες 
καταρτιζομένων που δεν έχουν δηλωθεί σχετικά, τότε 
θα θεωρηθεί ότι οι συγκεκριμένοι καταρτιζόμενοι απού¬ 
σιαζαν και από όλες τις ημέρες κατάρτισης που έχουν 
προηγηθεί. 

Επίσης ο φορέας μέχρι και δέκα πέντε (15) λεπτά μετά 
την προβλεπόμενη έναρξη του ημερήσιου προγράμμα¬ 


τος κατάρτισης, μπορεί να αναβάλει την υλοποίηση 
της συγκεκριμένης εκπαιδευτικής ημέρας ή να κάνει 
αλλαγή εισηγητή μόνο από τους αναπληρωτές αυτού 
που έχει ήδη ορίσει. 

Για να ολοκληρωθεί η διαδικασία του ελέγχου απαι¬ 
τείται: 

• ο κωδικός του ελεγκτή 

• ο κωδικός του εισηγητή και 

• προγράμματος κατάρτισης 

που έχει λάβει κατά τη καταχώριση ο Φορέας. 

Σε περίπτωση αρνητικού ελέγχου ο φορέας δύναται 
να υποβάλει ένσταση ηλεκτρονικά, στο πεδίο που έχει 
ορισθεί για το λόγο αυτό εντός είκοσι (20) ημερών. 

Στη περίπτωση αυτή η αρμόδια Υπηρεσία του ΟΑΕΔ 
με εισήγησή της θέτει υπόψη της Επιτροπής Διαχείρισης 
ΛΑΕΚ την ένσταση για τη λήψη σχετικής απόφασης. 

Το πρόγραμμα κατάρτισης απορρίπτεται και δεν απο¬ 
πληρώνεται όταν κατά τον έλεγχο διαπιστωθεί ότι: 

• Απουσιάζουν όλοι οι καταρτιζόμενοι ή σε κάθε περί¬ 
πτωση ποσοστό άνω του 50% του αριθμού αυτών που 
η επιχείρηση έχει δηλώσει. 

• Απουσιάζει ο εκπαιδευτής ή σε περίπτωση κωλύμα¬ 
τος αυτού οι αναπληρωτές του. 

• Σε περίπτωση που υπάρχει εισηγητής ο οποίος δεν 
έχει δηλωθεί κατά την υποβολή του προγράμματος 
κατάρτισης. 

• Στην αίθουσα στην οποία γίνεται η κατάρτιση υπάρ¬ 
χουν πάνω από είκοσι πέντε (25) άτομα, εκτός του ή 
των εκπαιδευτών. 

• Δεν υπάρχει δυνατότητα πρόσβασης ή δεν παρέχο¬ 
νται διευκολύνσεις στον ελεγκτή να ελέγξει την υλο¬ 
ποίηση του προγράμματος. 

• Ο χώρος που υλοποιείται το πρόγραμμα κατάρτισης 
δεν έχει τις απαιτούμενες προδιαγραφές. 

• Δεν υπάρχει ηλεκτρονικός υπολογιστής με σύνδεση 
στο διαδίκτυο. 

•Έχει γίνει αλλαγή στο αντικείμενο κατάρτισης, στο 
περιεχόμενο και τις ώρες του αναλυτικού προγράμμα¬ 
τος, στις ειδικότητες των καταρτιζομένων. 

• Έχει γίνει αλλαγή στο τόπο υλοποίησης του προ¬ 
γράμματος κατάρτισης χωρίς να έχει προηγηθεί σχε¬ 
τικό αίτημα και απόφαση της Επιτροπής Διαχείρισης 
του ΛΑΕΚ. 

• Για οποιαδήποτε αλλαγή που αφορά στους καταρτι¬ 
ζόμενους, στην ημερομηνία έναρξης του προγράμματος, 
στη χρονική διάρκεια του προγράμματος κατάρτισης 
και ο φορέας δεν έχει ενημερώσει ηλεκτρονικά τον 
κόμβο του ΛΑΕΚ. 

ΚΕΦΑΛΑΙΟ 5ο 

• ΔΙΑΔΙΚΑΣΙΑ ΑΠΟΠΛΗΡΩΜΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ 

Ο φάκελος αποπληρωμής δημιουργείται αυτόματα 
από το σύστημα μόλις ο Φορέας επιλέξει την εντολή 
«Αποπληρωμή προγράμματος κατάρτισης». Με τον τρό¬ 
πο αυτό δίνει την εντολή να ετοιμαστεί η αποπληρωμή 
ενός ή/και περισσοτέρων προγραμμάτων κατάρτισης. 

Σε αυτό το στάδιο ο Φορέας δηλώνει τις δαπάνες 
κάθε προγράμματος κατάρτισης που έχει υλοποιήσει. 

Επισημαίνουμε ότι για να επιλεγεί η εντολή «Αποπλη¬ 
ρωμή προγράμματος κατάρτισης» ο Φορέας θα πρέπει 
να έχει ήδη στη κατοχή του όλα τα αναγκαία παρα- 

στατικά κόστους του προγράμματος κατάρτισης στο 
φυσικό του αρχείο. 

Σε περίπτωση που αποδειχτεί ότι ο Φορέας δεν κα¬ 
τέβαλε τις παραπάνω δαπάνες, τότε ο ΟΑΕΔ σύμφωνα 
με τη διάταξη του δεύτερου εδαφίου της παρ. 3 του 
άρθρου 1 του ν. 2434/1996, επιβάλει ως ποινή: 

• την μη αποπληρωμή αυτού του προγράμματος κα¬ 
τάρτισης 

Εκτός από την παραπάνω υποχρεωτική ποινή η Επι¬ 
τροπή Διαχείρισης του ΛΑΕΚ, με απόφασή της και ανά¬ 
λογα με τη βαρύτητα της διαπιστωθείσας παράβασης 
μπορεί να επιβάλλει στον Φορέα: 

• ποινή αποκλεισμού από τα προγράμματα κατάρτι¬ 
σης του ΛΑΕΚ από 1 έως 3 χρόνια. 

Τελικό στάδιο αποπληρωμής: 

Το σύστημα υπολογίζει και ελέγχει αυτόματα τα ποσά 
και ορίζει το τελικό ποσό αποπληρωμής. Γίνεται έλεγ¬ 
χος του φυσικού αρχείου και μετά την πιστοποίηση του 
ποσού που δικαιούται ο Φορέας προσκομίζει φορολο¬ 
γική και ασφαλιστική ενημερότητα (όπου απαιτείται) 
καθώς και τιμολόγιο είσπραξης προς τον ΟΑΕΔ για 
την αποπληρωμή. 

Για την καταβολή του ποσού της αποπληρωμής του 
προγράμματος θα γίνεται πίστωση του λογαριασμού 
του φορέα σε οποιαδήποτε τράπεζα επιθυμεί. Επιση- 
μαίνεται ότι ο συγκεκριμένος λογαριασμός θα πρέπει 
να είναι στο όνομα του φορέα εκπροσώπησης των ερ¬ 
γοδοτών και μόνο. Ως εκ τούτου ο δικαιούχος φορέας 
θα πρέπει να δηλώνει στην αίτηση αποπληρωμής τον 
αριθμό λογαριασμού του, στον οποίο επιθυμεί να γίνει 
η πίστωση του ποσού. 

• ΠΑΡΑΣΤΑΤΙΚΑ ΔΑΠΑΝΗΣ ΚΑΤΑΡΤΙΖΟΜΕΝΩΝ 

Σε ότι αφορά τα έξοδα διατροφής και μετακίνησης 
ανά καταρτιζόμενο το ποσό αποδίδεται στους δικαιού¬ 
χους από την αρμόδια Υπηρεσία του ΟΑΕΔ 

Ο φορέας εκπροσώπησης των εργοδοτών θα πρέπει 
να δηλώσει ηλεκτρονικά τον αριθμό λογαριασμού κάθε 
δικαιούχου και να διατηρεί για κάθε καταρτιζόμενο που 
ολοκλήρωσε την κατάρτιση, φωτοτυπία του βιβλιαρίου 
καταθέσεων στη σελίδα όπου θα φαίνεται ο αριθμός 
λογαριασμού του δικαιούχου για την είσπραξη του δι¬ 
καιούμενου ποσού. 

Σε περίπτωση που κάποιος καταρτιζόμενος δεν έχει 
αριθμό λογαριασμού στη τράπεζα, η αρμόδια Υπηρεσία 
του ΟΑΕΔ. θα του χορηγεί βεβαίωση προς την τράπεζα 
με την οποία χωρίς την υποχρέωση κατάθεσης ποσού 
θα ανοίγει λογαριασμό στο όνομά του. 

Παραστατικά κόστους υλοποίησης του προγράμματος 
κατάρτισης 

Γ ια κάθε πρόγραμμα κατάρτισης, το κόστος υλοποί¬ 
ησης του προγράμματος δικαιολογείται: 

α. εάν το πρόγραμμα κατάρτισης υλοποιήθηκε σε «ιδι¬ 
όκτητους χώρους» (με τον όρο αυτό εννοούμε χώρους 
που έχει στη δικαιοδοσία του ο φορέας κατόπιν αγοράς, 
μίσθωσης ή παραχώρησης) ή σε χώρο εκπαιδευτικής 
δραστηριότητας και ο φορέας εκπροσώπησης των ερ¬ 
γοδοτών έχει αναλάβει την υλοποίηση του προγράμ¬ 
ματος με: 

• Νόμιμα παραστατικά για την πληρωμή των εκ¬ 
παιδευτών που έχουν λάβει μέρος στο συγκεκριμένο 
πρόγραμμα κατάρτισης, όπως αντίγραφο εξοφλημένου 
τιμολογίου, ή δελτίο παροχής υπηρεσιών - απόδειξη 


επαγγελματικής δαπάνης, μαζί με το παραστατικό από¬ 
δοσης φόρου. 

• Αντίγραφα εξοφλημένων τιμολογίων ή αποδείξεων 
που αφορούν στις δαπάνες υλοποίησης της κατάρτισης 
(μίσθωση αιθουσών, δαπάνες για φωτοτυπίες, εκτυπώ¬ 
σεις, υλικά κατάρτισης κ.λ.π.). 

• Σε περίπτωση συνεργασίας του φορέα εκπροσώ¬ 
πησης των εργοδοτών με Εργατικό Κέντρο, για την 
υλοποίηση προγράμματος κατάρτισης, υποβάλλεται 
το αντίστοιχο αντίγραφο του νόμιμου παραστατικού 
είσπραξης, που εκδίδει το εργατικό κέντρο προς τον 
φορέα εκπροσώπησης των εργοδοτών. 

• Σε ότι αφορά τον εξοπλισμό, με πρωτότυπο εξο¬ 
φλημένο τιμολόγιο που αφορά στην αγορά εκπαιδευ¬ 
τικού εξοπλισμού. Το τιμολόγιο αυτό θα πρέπει να έχει 
εκδοθεί μέχρι και ένα μήνα πριν την ημερομηνία έναρ¬ 
ξης υλοποίησης του προγράμματος κατάρτισης για το 
οποίο υποβάλλεται. Το ποσό του εξοπλισμού θα πρέπει 
να έχει δηλωθεί στο ανάλογο πεδίο «Προβλεπόμενο 
κόστος αγοράς εξοπλισμού». 

Δε χρηματοδοτείται η αγορά εκπαιδευτικού εξοπλι¬ 
σμού στη περίπτωση που το πρόγραμμα κατάρτισης 
υλοποιείται σε πιστοποιημένο ΚΕΚ, σε χώρο εκπαιδευτι¬ 
κής δραστηριότητας ή σε αίθουσα την οποία ο φορέας 
εκπροσώπησης των εργοδοτών έχει μισθώσει ή του έχει 
παραχωρηθεί για τις ανάγκες της κατάρτισης. 

Η χρηματοδότηση για την αγορά εκπαιδευτικού εξο¬ 
πλισμού γίνεται μέχρι το ύψος του 70% επί της αγο¬ 
ραστικής αξίας αυτού και έως του ποσού των 2.900,00 
Ευρώ. 

Στο ποσό που δικαιούται να λάβει ο φορέας εκπρο¬ 
σώπησης των εργοδοτών και αφορά στην αγορά εκπαι¬ 
δευτικού εξοπλισμού δεν συμπεριλαμβάνεται ο Φ.Π.Α. 
που αναγράφεται στο τιμολόγιο. Προκειμένου να γίνει 
δεκτός ο Φ.Π.Α. και να εξοφληθεί η αξία του τιμολογί¬ 
ου στο σύνολό της, πρέπει ο φορέας να προσκομίσει 
βεβαίωση από την αρμόδια Δ.Ο.Υ στην οποία θα αναφέ- 
ρεται ότι δεν εμπίπτει σε καθεστώς Φ.Π.Α., άρα ο Φ.Π.Α. 
αποτελεί γι' αυτόν κόστος και επομένως μπορεί να 
συνυπολογιστεί στο κόστος αγοράς του εξοπλισμού. 

Εκπαιδευτικό εξοπλισμό μπορεί να αποτελεί η αγορά 
Ρ/Ο, επιδιασκοπίου (ΡΓΟίβοΐοι·), ενός Εαχ ή ενός φωτοτυ¬ 
πικού μηχανήματος. 

β. εάν το πρόγραμμα κατάρτισης υλοποιήθηκε σε πι¬ 
στοποιημένες δομές ΚΕΚ, στις δομές της «Επαγγελματι¬ 
κής Κατάρτισης Α.Ε.» ή την υλοποίηση της εκπαιδευτικής 
διαδικασίας είχε αναλάβει οποιοσδήποτε εκπαιδευτικός 
φορέας, με αντίγραφο εξοφλημένου τιμολογίου με πλή¬ 
ρη ανάλυση δαπανών το οποίο εκδίδει ο εκπαιδευτικός 
φορέας προς τον Φορέα των Εργοδοτών. 

Στο τιμολόγιο παροχής υπηρεσιών του εκπαιδευτικού 
φορέα, αναγράφονται τα στοιχεία του προγράμματος 
κατάρτισης για το οποίο έχει εκδοθεί, καθώς και η 
ανάλυση της δαπάνης. Κάθε επιμέρους δαπάνη αποδει- 
κνύεται από τα αντίστοιχα νόμιμα παραστατικά. 

• ΓΙΑ ΤΗΝ ΕΙΣΠΡΑΞΗ 

Τιμολόγιο ή όποιο άλλο νόμιμο παραστατικό προβλέ- 
πεται να εκδίδει ο φορέας εκπροσώπησης των εργο¬ 
δοτών για είσπραξη χρηματικών ποσών, με λεπτομερή 
ανάλυση των δαπανών, όπου αναγράφεται το συνολι¬ 
κό ποσό των δαπανών του προγράμματος, το οποίο 

προκύπτει από το σύνολο των πραγματοποιθεισών αν¬ 
θρωποωρών κατάρτισης και δικαιούται να εισπράξει ο 
φορέας. 

Το τιμολόγιο συνοδεύεται από τα αντίστοιχα νόμι¬ 
μα παραστατικά, όπως αυτά αναφέρονται παραπάνω, 
για όλες τις επιμέρους δαπάνες που αναφέρονται σ’ 
αυτό. 

Στα παραστατικά που εκδίδει ο φορέας εκπροσώ¬ 
πησης εργοδοτών και αφορούν το κόστος της κατάρ¬ 
τισης, δεν θα πρέπει να αναγράφεται ο Φ.Π.Α. γιατί η 
κατάρτιση απαλλάσσεται του Φ.Π.Α. (ν. 1642/1986, αρθ. 
18 παρ. 1). 


• ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

1. Οι λεπτομέρειες εφαρμογής του προγράμματος θα 
οριστούν με εγκύκλιο του ΟΑΕΔ. 

2. Από τις διατάξεις αυτής της απόφασης προκαλεί- 
ται δαπάνη ύψους 30.000.000,00 Ευρώ εις βάρος του 
προϋπολογισμού του ΛΑΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2006 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ -Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ -Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή ΘΩ: 


Τεύχος 

Περίοδος 

ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήοιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-τοτη από εκείνα που διατίθενται οε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευ ιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θοιό ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, (οχ: 210 - 4071010 ϊηΙβΓΠβΙ : ΙτΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη ρορφή Από το Ιηΐβτπβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κης Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΐέτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απύ 08.00 έως 13.00" 



02003933103060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙίρ://νννννν.βΐ.0Γ - β-οιοίΙ: ννθΙ>πΐ35ΐ6Γ@β1.ςΓ 















